ΓΡΑΠΤΗ ΕΡΩΤΗΣΗ E-0217/01

υποβολή: Konstantinos Hatzidakis (PPE-DE) προς την Επιτροπή

(5 Φεβρουαρίου 2001)

Θέμα: Παρεμπόδιση της διαδικασίας απελευθέρωσης της αγοράς από τον ΟΤΕ

Βάσει της Απόφασης 97/607/ΕΚ(1) της Ευρωπαϊκής Επιτροπής, η ελληνική κυβέρνηση ήτανποχρεωμένη να προβεί στην πλήρη απελευθέρωση της τηλεπικοινωνιακής αγοράς της Ελλάδας έως την 31η Δεκεμβρίου 2000. Ωστόσο, σε ελάχιστους τομείς της αγοράς αυτής έχουν διασφαλιστεί οι όροι ελεύθερου ανταγωνισμού και πληθαίνουν οι ενδείξεις για κωλυσιεργία εκ μέρους του ΟΤΕ, όπως επισημαίνεται και στην 6η Έκθεση για την Υλοποίηση της Απελευθέρωσης των Τηλεπικοινωνιών.

Ειδικότερα, όσον αφορά τηνποχρέωση για ελεύθερη παροχή πρόσβασης στα τοπικά τηλεπικοινωνιακά δίκτυα σε ιδιώτες (αποδέσμευση του τοπικού βρόχου), σύμφωνα με τον Κανονισμό (ΕΚ) 2887/2000(2), αυτό δεν έχει καταστεί δυνατόν λόγω της άρνησης του ΟΤΕ να συνεργαστεί επικοδομητικά και να εφαρμόσει τιςποχρεώσεις του. Επιπλέον, ως τώρα, ο ΟΤΕ αρνείται την παροχή συνεγκατάστασης, κάτι απαραίτητο τόσο για την αποδέσμευση του τοπικού βρόχου, όσο και τη διασύνδεση.

Στο θέμα του εθνικού συστήματος αριθμοδότησης ο ΟΤΕ κωλυσιεργεί απροκάλυπτα, με αποτέλεσμα να προδιαγράφεται και σε αυτόν τον τομέα πολύμηνη καθυστέρηση. Τέλος, το Π.Δ. 181/99, σε εφαρμογή της Οδηγίας 98/10/ΕΚ(3), προβλέπει ελάχιστο χρονικό περιθώριο δύο μηνών προτού μεταβληθούν τα τιμολόγια των παρόχωνπηρεσιών φωνητικής τηλεφωνίας για τιςπηρεσίες προς τους συνδρομητές τους, αλλά με μεταγενέστερη τροπολογία σε νόμο για την ΕΥΔΑΠ, η οποία αφορά αποκλειστικά τον ΟΤΕ και βασίζεται στον μέχρι τις 31.12.2000 μονοπωλιακό χαρακτήρα του, ο ΟΤΕ επιχειρεί να επιβάλει μη κοστοστρεφή τιμολόγια στον τομέα αυτό με προθεσμία είκοσι (20) ημερών από τη δημοσίευσή τους.

Δοθέντος ότι η Απόφαση 97/607/ΕΚ της Ευρωπαϊκής Επιτροπής δόθηκε με σκοπό την προετοιμασία του ΟΤΕ ενόψει της απελευθέρωσης, αλλά ο ΟΤΕ ούτε στις αναγκαίες αλλαγές φαίνεται να έχει προβεί, ούτε φαίνεται να έχει πρόθεση να ενεργήσει με τον τρόπο αυτό:

1. Είναι εις γνώση της Επιτροπής όλα τα προαναφερθέντα και, εάν ναι, ποιές διευκρινίσεις της έχει παράσχει η ελληνική κυβέρνηση;

2. Σε ποιές ενέργειες ή/και κυρώσεις σκοπεύει να προβεί, προκειμένου να αντιμετωπιστεί η μη συμμόρφωση του ΟΤΕ με τιςποχρεώσεις του, όπως απορρέουν από τη νομοθεσία της ΕΕ;

(1) ΕΕ L 245 της 9.9.1997, σελ. 6.

(2) ΕΕ L 336 της 30.12.2000, σελ. 4.

(3) ΕΕ L 101 της 1.4.1998, σελ. 24.

Απάντηση του κ. Liikanen εξ ονόματος της Επιτροπής

(9 Απριλίου 2001)

1. Η Επιτροπή είναι εν γνώσει σειράς εξελίξεων που έχουν σημειωθεί στην Ελλάδα έπειτα από την πλήρη ελευθέρωση της 1ης Ιανουαρίου 2001, ιδίως όσον αφορά την αποδεσμοποίηση του τοπικού βρόχου, τη θέσπιση του εθνικού σχεδίου αριθμοδότησης και των τιμολογίων.

Η αποδεσμοποίηση (χωριστή χρέωση) του τοπικού βρόχου είναι ένα από τα μέτρα που οι επικεφαλής κρατών και κυβερνήσεων προσδιόρισαν, το Μάρτιο του 2000 στη Λισαβόνα, ως σημείο καίριας σημασίας για την εξασφάλιση μεγαλύτερου ανταγωνισμού στο δίκτυο πρόσβασης" στο πλαίσιο αυτό, η Επιτροπή παρακολουθεί εκ του σύνεγγυς, σε όλα τα κράτη μέλη, την πορεία της εφαρμογής του κανονισμού (ΕΚ) αριθ. 2887/2000 του Κοινοβουλίου και του Συμβουλίου της 18ης Δεκεμβρίου 2000 σχετικά με την αδεσμοποίητη πρόσβαση στον τοπικό βρόχο. Το γεγονός ότι το μέσο αυτό έχει θεσπισθείπό μορφή κανονισμού το καθιστά άμεσα εφαρμόσιμο σε όλα τα κράτη μέλη. Δικαιώματα καιποχρεώσεις που προκύπτουν βάσει του κανονισμού είναι κατά συνέπεια άμεσα εφαρμόσιμα μέσω των εθνικών ρυθμιστικών αρχών ή ενώπιον των εθνικών δικαστηρίων. Όσον αφορά την εφαρμογή του κανονισμού στην Ελλάδα, σύμφωνα με τα στοιχεία που έχει στη διάθεσή της η Επιτροπή, δύο εταιρείες έχουν μέχρι στιγμής εκδηλώσει ενδιαφέρον για να αποκτήσουν πρόσβαση. Ο εγκατεστημένος φορέας εκμετάλλευσηςποστηρίζει ότι έχει αρχίσει την εξέταση των αιτημάτων τους. Δεν έχει διατυπωθεί επίσημο αίτημα.

Ο Οργανισμός Τηλεπικοινωνιών Ελλάδοςπέβαλε, τον Ιανουάριο 2001, στην εθνική ρυθμιστική αρχή (ΕΕΤΤ) σχέδιο προσφοράς αναφοράς για αδεσμοποίητη πρόσβαση, όπως απαιτείται βάσει του κανονισμού. Όσον αφορά τα θέματα συνεγκατάστασης και συναφούς τιμολόγησης, η Επιτροπή επέστησε την προσοχή, ιδιαίτερα στην έκτη έκθεση σχετικά με την εφαρμογή της δέσμης κανονιστικών ρυθμίσεων στον τομέα των τηλεπικοινωνιών(1), στην καθοριστική σημασία που έχει για τους ρυθμιστικούς φορείς η συνεχής και επιστάμενη παρακολούθηση των εξελίξεων. Σε περίπτωση που δικαιώματα καιποχρεώσεις δεν εφαρμοστούν σε εθνικό επίπεδο, πρόκειται η Επιτροπή να κινήσει διαδικασίες επί παραβάσει.

Η Επιτροπή, στην 6η έκθεση εφαρμογής, επέστησε επίσης την προσοχή στην έλλειψη εθνικού σχεδίου αριθμοδότησης στην Ελλάδα. Τον Δεκέμβριο του 2000 η Ελλάδα θέσπισε τον νόμο 2867/2000, με τον οποίο μεταβιβάζεται στην ΕΕΤΤ η αρμοδιότητα θέσπισης σχεδίου αριθμοδότησης. Η Επιτροπή έχει ενημερωθεί ότι, στις 29 Ιανουαρίου 2001, η ΕΕΤΤ ενέκρινε το εθνικό σχέδιο αριθμοδότησης που δημοσιεύθηκε στην Εφημερίδα της Κυβερνήσεως, φύλλο 127Β της 8ης Φεβρουαρίου 2001. Η απόφαση της ΕΕΤΤ αναφορικά με τη διαχείριση και την κατανομή των αριθμών δημοσιεύθηκε στην Εφημερίδα της Κυβερνήσεως, φύλλο 159Β στις 16 Φεβρουαρίου 2001. Η Επιτροπή, πρόκειται, βεβαίως, να παρακολουθήσει την εφαρμογή του εθνικού σχεδίου αριθμοδότησης στην πράξη.

Όσον αφορά τα τιμολόγια, κοινοποιήθηκε στην Επιτροπή το προεδρικό διάταγμα (ΠΔ) 181/1999 ως εθνικό μέτρο και τη μεταφορά στην εθνική νομοθεσία της οδηγίας 98/10/ΕΚ του Κοινοβουλίου και του Συμβουλίου της 26ης Φεβρουαρίου 1998 σχετικά με την εφαρμογή της παροχής ανοιχτού δικτύου (ΟΝΡ) στη φωνητική τηλεφωνία και για την καθολικήπηρεσία για τις τηλεπικοινωνίες σε ανταγωνιστικό περιβάλλον. Στο άρθρο 17, παράγραφος 5, της οδηγίας προβλέπεται ότι αλλαγές στα τιμολόγια εφαρμόζονται μόνον έπειτα από παρέλευση κατάλληλης περιόδου για την ενημέρωση του κοινού, η οποία καθορίζεται από την εθνική ρυθμιστική αρχή. Στο άρθρο 16, παράγραφος 5 του ΠΔ που μεταφέρει το εν λόγω άρθρο στην εθνική νομοθεσία, προβλέπεται ότι οι αλλαγές στα τιμολόγια ισχύουν έπειτα από δίμηνη χρονική περίοδο προειδοποίησης. Η Επιτροπή δεν έχει ενημερωθεί σχετικά με τροποποίηση του ΠΔ. Η Επιτροπή πρόκειται, βεβαίως, να κινήσει διαδικασίες επί παραβάσει, σε περίπτωση που οι απαιτήσεις της οδηγίας δεν εφαρμόζονται στην πράξη.

2. Είναι κατά πρώτο λόγο αρμοδιότητα της εθνικής ρυθμιστικής αρχής να εξασφαλίσει ότι ο ΟΤΕ τηρεί τιςποχρεώσεις του βάσει των μέτρων για τη μεταφορά στην εθνική νομοθεσία των οδηγιών που συναποτελούν τη δέσμη των τηλεπικοινωνιακών κανονιστικών ρυθμίσεων ή, στην περίπτωση της αποδεσμοποίησης του τοπικού βρόχου, βάσει των άμεσα εφαρμόσιμων διατάξεων που ορίζει ο κανονισμός. Όπως προαναφέρθηκε, η Επιτροπή πρόκειται να κινήσει διαδικασίες επί παραβάσει σε κάθε περίπτωση που οι εν λόγωποχρεώσεις δεν εφαρμόζονται στην πράξη.

Επιπλέον, βάσει των εξουσιών της στον τομέα του ανταγωνισμού, η Επιτροπή παρακολουθεί προσεκτικά τις συνθήκες της αποδεσμοποίησης και την ανάπτυξη των ευρυζωνικώνπηρεσιώνψηλών ταχυτήτων, ιδίως στο πλαίσιο τομεακής έρευνας που άρχισε τον Ιούνιο του 2000, σε ολόκληρη την Κοινότητα.

(1) COM(2000)814 τελικό.